1986 में यह आंदोलन कांग्रेस के लिए बहुत बड़ी मुसीबत बन गया। इस आंदोलन को मजबूत बनाने के लिए मान्यवर कांशीराम जी ने जेल भरो आंदोलन शुरू किया और 1986 में 19 दिन मैं भी बरेली सेंट्रल जेल में बंद रहा। 15 अगस्त को हमें बाइज्जत बरी कर दिया गया। उसके बाद में उन्होंने साइकिल यात्रा निकाली। 5 सितंबर 1986 को पांच हजार साइकिलें बरेली में एकत्रित हुईं। उस दिन (5 सितंबर 1986 को) जब मैंने मान्यवर कांशीराम जी को सुना, तो मैं उनका होकर रह गया।